وتەبێژێ رێکخراوی فریاگوزاری لە شاری تاران رایگەیاند: بەهۆی رووداوێکی هاتووچۆ لەرێگەی تاران- جەرجود، نزیكهی 40 كهس بوونه قوربانی.
ئەمرۆ سێشەممە 12ی ئهیلولی 2017، جەلال مەلەکی وتەبێژی رێکخراوی فریاگوزاری شاری تاران رایگهیاند: شەوی رابردوو کاتژمێر ٢:٣٠ ئاگادارکراینەوە لە رووداوێک لەرێگەی تاران- جەرجود، کە تێیدا پاسێک توشی پێکدادان بووە، هەرچەندە لە دەسەڵاتی ئێمەدا نەبوو بچینە ئەو ناوچەیە، بەڵام بەخێرایی توانیمان چوار ئۆتۆمبێلی فریاککەوتن رەوانەی شوێنی رووداوەکە بکەین.
وتەبێژی رێکخراوی فریاگوزاری وتیشی: پاش ئەوەی هەڵەیەک دەکەوێتە ناو بزوێنەری پاسەکەوە و شۆفێری ئەو پاسە کۆنترۆڵ لەدەست دەدات و بەهۆیەوە لە گردێکی بەرز کەوتۆتە خوارەوە کە نزیکەی ١٠٠ مەتر بەرز بووە.
جەلال مەلەکی ئاشکرایکرد، بەداخەوە له روداوهكه ١١ کەس گیانیان لەدەستدا و ٢٧ كهسی دیكهش برینداربوون و راستەوخۆ گواستراونەتەوە بۆ نەخۆشخانەی شاری تاران و لەژێر چاودێری پزیشکدان لەو نەخۆشخانەیە.
ش.م